b'\n_START_ARTICLE_\nKrogovi\xc4\x8dje\n_START_PARAGRAPH_\nKrogovi\xc4\x8dje je arhitekturni element, je iz segmentov kroga sestavljen ornament, filigransko delo kamnosekov v obliki dvodimenzionalnih oblik oken, ograj in odprtih zidov. Krogovi\xc4\x8dje je sestavljeno iz geometrijskih oblik, ki se izdelujejo kot kamniti profili, kjer je kamen popolnoma izdolben. \xc4\x8ce ti okraski zapirajo stensko ploskev se imenuje krogovi\xc4\x8dje, \xc4\x8de stoji prosto pred zidom, se imenuje paj\xc4\x8dolansko krogovi\xc4\x8dje._NEWLINE_Krogovi\xc4\x8dje je izum gotske arhitekture in je ena od glavnih zna\xc4\x8dilnosti visokega in poznega obdobja gotike, kjer je bilo bistven del oken. Gotsko krogovi\xc4\x8dje je postavljeno tudi na drugih mestih zgradb, na primer kot ograja na triforiju, emporah, na zvonikih, tudi pohi\xc5\xa1tvu ali perforiranih in prednapetih stenah na fasadi._NEWLINE_Fino krogovi\xc4\x8dje je treba stabilizirati z \xc5\xbeeleznimi klini, enostavno utrditi z malto ni dovolj. V ta namen so bile narejene v nale\xc5\xbene povr\xc5\xa1ine tanke luknje, v katere so zapi\xc4\x8dili \xc5\xbeelezne kline. Preostala votlina je bila napolnjena s svincem. V\xc4\x8dasih so med okni izdelali dodatno povezavo s horizontalnimi \xc5\xbeeleznimi palicami, okno pa zapolnili z vitraji. Pri velikih in zelo velikih oknih, se je krogovi\xc4\x8dje v glavnem utrdilo z \xc5\xbeeleznimi palicami, pri \xc4\x8demer imajo nalogo, da absorbirajo pritisk vetra. Krogovi\xc4\x8dje je na ograjah v\xc4\x8dasih sestavljeno iz pravokotnih kamnitih plo\xc5\xa1\xc4\x8d, ki so razdeljene v \xc5\xbeeleno obliko. Zunanje krogovi\xc4\x8dje je ogro\xc5\xbeeno zaradi vremenskih pogojev, zato so filigranske komponente razporejene tako, da je mo\xc5\xbena delna ali popolna zamenjava.\n_START_SECTION_\nZgodovina\n_START_PARAGRAPH_\nVse ve\xc4\x8dje steklene povr\xc5\xa1ine v poznih romanskih oknih so imele pred izumom krogovi\xc4\x8dja manj dekoracij in \xc5\xbeelezna sidra proti pritiskom vetra in te\xc5\xbee (primer: zahodno okno v katedrali Le Mans). Krogovi\xc4\x8dje je ponudilo naro\xc4\x8dnikom in arhitektom visokega in poznega srednjega veka mo\xc5\xbenost ve\xc4\x8djih estetskih in tehni\xc4\x8dnih zahtev, in jih uporabljajo \xc5\xbee stoletja._NEWLINE_Kot predhodnik krogovi\xc4\x8dja se smatra tako imenovana rozeta (okroglo okno) ob koncu 12. stoletja (Beauvais, St. Etienne, Chartres, Westrose). Najstarej\xc5\xa1i oblike oken s krogovi\xc4\x8djem, so znane kot plate krogovi\xc4\x8dje, kjer so posamezne lu\xc4\x8di (zastekljene odprtine v oknu) imele videz v ravno plo\xc5\xa1\xc4\x8do izrezanih lukenj. Romanska cerkvena okna so obi\xc4\x8dajno zelo majhna, nekoliko vi\xc5\xa1ja kot \xc5\xa1ir\xc5\xa1a, s preprosto okroglo glavo v segmentnem loku na vrhu. Od okoli 1140 je koni\xc4\x8dasto gotsko okno (najprej pri prenovi kora v St. Denis) za\xc4\x8delo prevladovati._NEWLINE_Za pravo krogovi\xc4\x8dje se smatra le tisto, ki je sestavljeno iz geometrijske oblike iz kamnitih profilov. Prva taka okna najdemo v visoki gotski kapeli katedrale v Reimsu, katere gradnja se je za\xc4\x8dela leta 1211. Dvopasovna visoka gotska okna so nadalje raz\xc4\x8dlenjena s pove\xc4\x8danjem velikosti za dve lanceti, ki sta ponovno razdeljeni tako, da je ustvarjeno \xc5\xa1tiridelno okno. \xc5\xa0ele kasneje so zidarji izpilili strogo strukturo in za\xc4\x8deli oblikovati kakr\xc5\xa1no koli \xc5\xa1tevilo enakih velikosti lancet. Posebna oblika gotskega okna je kro\xc5\xbena rozeta, v kateri je krogovi\xc4\x8dje radialno simetri\xc4\x8dno.\n_START_SECTION_\nZgodovina sloga\n_START_PARAGRAPH_\nSpremembe oblike krogovi\xc4\x8dja so pomembno sredstvo za razvr\xc5\xa1\xc4\x8danje arhitekturne zgodovine gotike. Slogovne faze so pogosto izvirale iz krogovi\xc4\x8dja: Rayonnant, francosko "sijo\xc4\x8d" za visoke gotske faze, v kateri so rozete okna razdeljena na radialne proge. Razposajeni francoski " Flamboyant" za poznogotsko obdobje, v katerem se krogovi\xc4\x8dje gore\xc4\x8de in asimetri\xc4\x8dne oblike. Okra\xc5\xa1en slog (angl. Decorated) za nekatere bogate faze gotskega dekorja v Angliji. . Perpendicular - "pravokotno" za pozno fazo angle\xc5\xa1ke gotike, navpi\xc4\x8dne \xc4\x8drtice prikazujejo krogovi\xc4\x8dje. V nem\xc5\xa1kem gotskem slogu je prehod od visoke do pozne gotike opredeljen s pojavom ukrivljenega krogovi\xc4\x8dja, kot so ribji mehur ali sne\xc5\xbeena kepa.\n_START_SECTION_\nOblike\n_START_PARAGRAPH_\nCerkvena okna iz \xc4\x8dasov visoke in pozne gotike si ni mogo\xc4\x8de predstavljati brez krogovi\xc4\x8dja, ker so bile potrebne dodatne strukture zaradi njihovih ogromnih velikosti. Koni\xc4\x8dasto okno je obi\xc4\x8dajno sestavljeno iz dveh ali ve\xc4\x8d pravokotnih delov, lancete, ki se kon\xc4\x8da z ostrim lokom in obi\xc4\x8dajno sega do vi\xc5\xa1ine pritrditve loka. Obmo\xc4\x8dje nad timpanonom je fino strukturirano z dodatnimi geometrijskimi liki. Imenujejo jo Couronnement (francoska krona). Te oblike (ornamenti) imajo svoja imena, na primer:\n_START_SECTION_\nPrimeri krogovi\xc4\x8dja\n_START_PARAGRAPH_\nOkna s krogovi\xc4\x8djem na cerkvi svetega Petra v Regensburgu (glej spodnjo sliko) imajo dvojno delitev in vmesno steno ter devet lancet. Zgornji pediment je prednapeto paj\xc4\x8dolansko krogovi\xc4\x8dje, ki le\xc5\xbei pred dejansko steno.\n_START_SECTION_\nLeseno krogovi\xc4\x8dje\n_START_PARAGRAPH_\nV gotiki in nato \xc5\xa1e enkrat v novogotskem obdobju so oblikovali stenske obloge, pohi\xc5\xa1tvo (stole, omare in skrinje) in leseno pohi\xc5\xa1tvo za cerkve (cerkvene klopi, oltarje, pri\xc5\xbenice in empore) z zapleteno rezbarijo, ki se je zgledovala po gotskem krogovi\xc4\x8dju. Tudi ta tesarska umetnost se zato imenuje krogovi\xc4\x8dje.\n_START_SECTION_\nKovinsko krogovi\xc4\x8dje\n_START_PARAGRAPH_\nV novogotskem obdobju so krogovi\xc4\x8dje izdelovali tudi v litega \xc5\xbeeleza. Najbolj znan primer je stolp katedrale v Rouenu, je 151,5 m visok zvonik v celoti iz litega \xc5\xbeeleza, kon\xc4\x8dan leta 1877. Do zaklju\xc4\x8dka katedrale leta 1880, je bila to najvi\xc5\xa1ja stavba na svetu.'